21/09/2018 | Administración LocalMunicipal
Ordes
Aprobación modificación Regulamento de organización e funcionamento da Emisora Municipal. Publicación texto modificación

Elevado a definitivo, por non terse presentado reclamacións durante o prazo de exposición ao público, o acordo do Concello Pleno de aprobación da modificación do Regulamento de organización e funcionamento da Emisora Municipal (Arts.5, 7, Capítulo V). De conformidade co disposto no art.70.2 da Lei 7/1985, de 2 de abril, faise público o texto integro da modificación ordenanza, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra esta modificación, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 14 de setembro de 2018 O Alcalde-Presidente José Luis Martínez Sanjurjo “Poderá asistir ás reunións do Consello da Emisora Municipal, participando con voz pero sen voto, a/-a Responsable da Emisora Municipal. Esta persoa sempre deberá ser convocada a tódalas reunións en tempo e forma.” “1. O Consello da Emisora Municipal reunirase con carácter ordinario cada seis meses (nos meses de xaneiro e xullo). Cando o/a Presidente/-a do Consello o crea preciso, pode convocar ao Consello da Emisora Municipal de xeito extraordinario. As sesión extraordinarias do Consello da Emisora Municipal deberán ser convocadas cando o soliciten tres integrantes (como mínimo) con dereito a voto no Consello da Emisora Municipal, non podendo demorarse a celebración de ditas sesións máis de quince días hábiles desde que fosen solicitadas.” Tódolos grupos municipais e tódolos/-as concelleiros/-as da corporación municipal, teñen garantido o dereito de acceso e uso de Radio Ordes, segundo o disposto neste Regulamento e o que se estableza, en función desta mesma norma, na programación radiofónica aprobada e baixo a supervisión do persoal técnico. O tempo reservado para o uso de Radio Ordes polos/-as concelleiros/-as a grupos municipais da corporación municipal será idéntico para todos/·as elas/-as e non superará os vinte minutos semanais. Unha vez que un grupo municipal consuma o tempo máximo do que dispón, dito tempo tamén quedará esgotado para calquera concelleiro/-a pertencente ao mesmo. No caso dos concelleiros non adscritos o tempo de acceso será de vinte minutos mensuais por cada concelleiro. As intervencións dos/-as concelleiros/·as deberán garantir o respecto mutuo. Evitarase a confrontación persoal e gardaranse as normas básicas da conduta e cortesía públicas. A solicitude de acceso dos/-as concelleiros/·as para dispor do correspondente espazo en Radio Ordes, farase mediante correo electrónico, ao enderezo da emisora municipal. Deberase obter resposta en dous días hábiles (como máximo) de cando e a que hora (aproximadamente), será permitido o mesmo. Cando se formule a solicitude de acceso, deberanse sinalar os contidos a tratar en dito espazo e unha estimación do tempo que será preciso. As notas de prensa emitidas dende os grupos municipais ou concelleiros/-as non adscritos/-as, serán enviadas mediante correo electrónico ao enderezo da emisora municipal debendo emitirse antes de dous días hábiles desde a súa recepción, sempre e cando se cumpra o disposto no artigo 15 do presente regulamento. Durante os diversos períodos de campaña electoral non se poderán contratar espazos de publicidade electoral de acordo coa Lei Orgánica 10/1991, do 8 de abril de publicidade electoral en emisoras municipais de radiodifusión sonora. Os partidos e agrupacións que concorran ás eleccións municipais en Ordes, terán dereito durante a campaña electoral a espazos gratuítos de propaganda nos termos e condicións que estableza a Xunta Electoral. Este dereito so se garante para os comicios locais.“